title: Provedbena uredba Komisije (EU) br. 780/2013 оd 14. kolovoza 2013. o izmjeni Uredbe Komisije (EU) br. 206/2010 o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja  Tekst značajan za EGP

text:
               15.8.2013

               HR

               Službeni list Europske unije

               L 219/1

         PROVEDBENA UREDBA KOMISIJE (EU) br. 780/2013
   оd 14. kolovoza 2013.
   o izmjeni Uredbe Komisije (EU) br. 206/2010 o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Uniju određenih živih papkara i o izmjeni Direktive 90/426/EEZ i 92/65/EEZ i stavljanju izvan snage Direktive 72/462/EEZ (1), a posebno njezin članak 3. stavak 1. prvi i drugi podstavak, članak 6. stavak 1. prvi podstavak, članak 7 točku (a), članak 8 točku (c) i članak 13. stavak 1.,
   budući da:

               (1)

               Uredbom Komisije (EU) br. 206/2010 (2) utvrđuju se zahtjevi za unos među ostalim određenih papkara u Uniju. Ta se Uredba ne primjenjuje na nepripitomljene životinje namijenjene ovlaštenom tijelu, zavodu ili centru kako je utvrđeno u članku 2. stavku 1. točki (c) Direktive 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (3);

               (2)

               Nedostatak posebnih zahtjeva zdravlja životinja za unos papkara namijenjenih ovlaštenom tijelu, zavodu ili centru u Uniju uzrokuje praktične probleme tim strukturama i znatno ograničava njihove aktivnosti zbog njihove potrebe unosa tih životinja;

               (3)

               Primjereno je utvrditi zahtjeve zdravlja životinja za unos papkara u Uniju namijenjenih ovlaštenom tijelu, zavodu ili centru u okviru kojih bi se uzela u obzir specifična situacija tih životinja. Radi pojednostavljivanja zakonodavstva Unije primjereno je da se ta pravila utvrde Uredbom (EU) br. 206/2010. Stoga područje primjene te Uredbe treba na odgovarajući način izmijeniti;

               (4)

               Uredbom (EU) br. 206/2010 utvrđuje se da je pošiljke papkara dopušteno unijeti u Uniju samo ako potječu iz trećih zemalja, državnih područja ili njihovih dijelova navedenih u dijelu 1. Priloga I. toj Uredbi;

               (5)

               Direktivom Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unos proizvoda životinjskog podrijetla namijenjenih prehrani ljudi (4) predviđa se da Komisija donosi popis trećih zemalja ili područja trećih zemalja iz kojih je dopušten uvoz određenih proizvoda životinjskog podrijetla;

               (6)

               Direktivom Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara (5) iz trećih zemalja predviđa se da se uvoz kopitara u Uniju odobri samo iz trećih zemalja koje se nalaze na popisu koji će se sastaviti ili izmijeniti u skladu s postupkom utvrđenim tom Direktivom;

               (7)

               Direktivom Vijeća 2009/158/EZ od 30. studenog 2009. o uvjetima zdravlja životinja kojima se uređuje trgovina peradi i jajima za valenje (6) unutar Zajednice i uvoz iz trećih zemalja predviđa se da perad i jaja za valenje uvezeni u Uniju moraju biti podrijetlom iz treće zemlje ili dijela treće zemlje uključenih na popis koji je sastavila Komisija u skladu s postupkom utvrđenim u toj Direktivi;

               (8)

               Unos papkara namijenjenih ovlaštenom tijelu, zavodu ili centru u Uniju treba ispunjavati opće zahtjeve za unos živih životinja u Uniju i druge određene zahtjeve zdravlja životinja te nuditi posebna jamstva kojima se osigurava da životinje unesene u Uniju ne ugrožavaju zdravstveni status životinja Unije;

               (9)

               Treće zemlje, državna područja i njihovi dijelovi navedeni u skladu s Direktivom 2002/99/EZ, Direktivom 2009/156/EZ i Direktivom 2009/158/EZ trenutačno ispunjavaju opće zahtjeve za unos živih životinja u Uniju koji se sastoje od učinkovitog sustava veterinarskih službi zaduženih za kontrolu zdravlja životinja;

               (10)

               Međutim, u okviru općih zahtjeva za unos živih životinja u Uniju ne jamči se da su papkari bez bolesti. Pojedinačne životinje mogu biti prijenosnici zaraznih bolesti koje se mogu proširiti u Uniju te slijedom toga predstavljati opasnost zdravlju životinja u Uniji. Papkari namijenjeni ovlaštenom tijelu, zavodu ili centru trebaju se unijeti u Uniju izravno iz tijela, zavoda ili centra koji ispunjava određene zahtjeve i odobrilo ga je nadležno tijelo treće zemlje, držanog područja ili dijela u kojem se nalazi;

               (11)

               Primjereno je da popis tih tijela, zavoda ili centara odrede odredišne države članice nakon što ocijene sve bitne informacije;

               (12)

               Kako bi se zaštitilo zdravlje životinja u Uniji ključno je da se pošiljke papkara koje se unose u Uniju i namijenjene su ovlaštenim tijelima, zavodima ili centrima otpremaju u zapečaćenim spremnicima izravno i bez odlaganja na njihova odredišta te da je daljnje kretanje takvih životinja unutar Unije ograničeno;

               (13)

               Kako bi se riješile izvanredne situacije poput situacija povezanih s problemima dobrobiti životinja, očuvanja ugroženih vrsta, iznenadih prirodnih katastrofa ili političkih nemira u kojima nije moguće primijeniti zahtjeve zdravlja životinja, a posebice one povezane s odobrenjem tijela, centra ili zavoda podrijetla, države članice pod posebnim uvjetima trebale bi moći unijeti u svoje držano područje određene papkare namijenjene ovlaštenom tijelu, zavodu ili centru. Međutim, čak i u tim slučajevima treba zahtijevati dozvolu kako bi se osiguralo dovoljno smanjenje rizika za zdravlje životinja;

               (14)

               Uredbu (EU) br. 206/2010 treba stoga na odgovarajući način izmijeniti;

               (15)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja.

         DONIJELA JE OVU UREDBU:
   Članak 1.
   Uredba (EU) br. 206/2010 mijenja se kako slijedi:

               (1)

               U članku 1. stavak 3. se briše.

               (2)

               Umeće se sljedeći članak 3a:
               „Članak 3a
               Uvjeti za unos papkara namijenjenih ovlaštenom tijelu, zavodu ili centru
               1.   Odstupajući od članka 3. nadležna tijela države članice mogu odobriti unos u svoje državno područje pošiljaka papkara vrsti navedenih u tablicama 1., 2. i 3. dijela 1. Priloga VI. ako su te pošiljke namijenjene ovlaštenom tijelu, zavodu ili centru pod uvjetom da su ispunjeni sljedeći uvjeti:

                           (a)

                           nadležno tijelo odredišne države članice izvršilo je procjenu rizika za zdravlje životinja koji pošiljke mogu predstavljati Uniji;

                           (b)

                           dotične pošiljke dolaze iz treće zemlje, državnog područja ili njihova dijela koji su uključeni u jedan od popisa u:

                                       (i)

                                       dijelu 1. Priloga I. ili u dijelu 1. Priloga II. ovoj Uredbi;

                                       (ii)

                                       Odluci 2004/211/EZ (7), Odluci 2007/777/EZ (8), Uredbi (EZ) br. 798/2008 (9), Uredbi (EZ) br. 119/2009 (10), Uredbi (EZ) br. 605/2010 (11).

                           (c)

                           papkari su podrijetlom iz tijela, zavoda ili centra u trećoj zemlji, državnom području ili njihovom dijelu iz točke (a) koji su uključeni na popis sastavljen u skladu s člankom 3c;

                           (d)

                           papkari su bili u karanteni u objektima otpornima na vektore u okviru tijela, zavoda ili centra iz točke (c) za razdoblje predviđeno odgovarajućim certifikatima;

                           (e)

                           papkari se prevoze izravno u ovlašteno tijelo, zavod ili centar u odredišnoj državi članici;

                           (f)

                           Papkari su popraćeni odgovarajućim veterinarskim certifikatom sastavljenim u skladu s obrascem veterinarskog certifikata iz tablica 1., 2. i 3. u dijelu 1. Priloga VI. i u dijelu 2. tog Priloga;

                           (g)

                           papkari ispunjavaju zahtjeve utvrđene u obrascu veterinarskog certifikata iz točke (f).

                     Odredišna država članica prije unošenja papkara u svoje državno područje obavješćuje Komisiju i druge države članice u Stalnom odboru za prehrambeni lanac i zdravlje životinja o odobrenju danom u skladu s prvim podstavkom.
               2.   Ako izvanredne okolnosti onemogućuju sukladnost s točkama (c) i (d) stavka 1. nadležna tijela odredišnih država članica mogu odobriti unos u svoje državno područje papkara vrsti navedenih u tablici 1., 2. i 3. dijela 1. Priloga VI. iz drugih gospodarstava koja ispunjavaju zahtjeve iz tih točaka pod uvjetom da ispunjavaju zahtjeve iz točaka (a), (b) i (e) do (g) stavka 1. te ispunjavaju sljedeće uvjete:

                           (a)

                           vlasnik ili fizička osoba koja ga zastupa prethodno su podnijeli zahtjev za dozvolu i odredišna je država članica odobrila takvu dozvolu nakon što je izvršila procjenu rizika kojom je pokazano da unos dotičnih papkara u njihovo državno područje ne predstavlja rizik za zdravlje životinja;

                           (b)

                           papkari su bili u karanteni u trećoj zemlji podrijetla, državnom području ili njihovu dijelu pod službenim nadzorom onoliko vremena koliko je potrebno da ispune uvjete zdravlja životinja utvrđene u obrascu veterinarskog certifikata iz točke (f):

                                       (i)

                                       u mjestu koje je odobrilo nadležno tijelo treće zemlje podrijetla životinja, državnog područja ili njihova dijela;

                                       (ii)

                                       u skladu s režimom propisanim u dozvoli kojime se osiguravaju barem jednaka jamstva onima iz točaka (a), (b) i (e) do (g) stavka 1.

                     Ako se papkari unose u Uniju u skladu s prvim podstavkom stavljaju se u karantenu u odredišnom ovlaštenom tijelu, zavodu ili centru najmanje šest mjeseci od unosa u Uniju, te u tom razdoblju nadležna tijela mogu primijeniti zahtjeve iz članka 8. stavka 1. točke (a) Direktive Vijeća 90/425/EEZ.
               Odredišna država članica koja odobrava unos papkara u skladu s prvim podstavkom prije unosa papkara u svoje državno područje o tom odobrenju obavješćuje Komisiju i druge države članice u Stalnom odboru za prehrambeni lanac i zdravlje životinja.

               (3)

               Umeće se sljedeći članak 3b:
               „Članak 3b
               Uvjeti za unos i provoz papkara namijenjenih ovlaštenom tijelu, zavodu ili centru kroz državno područje države članice koja nije odredišna država članica
               Provoz papkara iz članka 3a kroz državu članicu koja nije odredišna država članica dopušten je samo uz odobrenje nadležnog tijela države članice kroz koju se provozi. Takvo odobrenje može se dati samo na temelju procjene rizika tog nadležnog tijela na osnovu informacija koje je dobilo od odredišne države članice.
               Odredišna država članica prije provoza obavješćuje Komisiju i druge države članice u Stalnom odboru za prehrambeni lanac i zdravlje životinja o odobrenju unosa životinja pod određenim uvjetima utvrđenima u članku 3a.”

               (4)

               Umeće se sljedeći članak 3c:
               „Članak 3c
               Popis ovlaštenih tijela, zavoda ili centara u trećim zemljama, državnim područjima i njihovim dijelovima
               1.   Nakon provjere usklađenosti s uvjetima iz stavka 2. svaka država članica može sastaviti popis tijela, zavoda ili centara koji mogu odobriti unos papkara u njihovo državno područje u skladu s člankom 3a. stavkom 1.
               2.   Tijelo, zavod ili centar u trećoj zemlji, državnom području ili njegovom dijelu može biti uključen na popis iz stavka 1. samo ako su ispunjeni sljedeći uvjeti:

                           (a)

                           tijelo, zavod ili centar ispunjava zahtjeve utvrđene u dijelu 3. Priloga VI.;

                           (b)

                           nadležno tijelo treće zemlje, državnog područja ili njegova dijela gdje se nalazi tijelo, zavod ili centar odobrava to tijelo, zavod ili centar;

                           (c)

                           nadležno tijelo treće zemlje, državnog područja ili njegova dijela pruža dovoljna jamstva da su ispunjeni uvjeti za odobrenje tijela, zavoda ili centara utvrđeni u dijelu 4. Priloga VI.

                     3.   Država članica u popis iz stavka 1. može uključiti tijela, zavode ili centre u trećim zemljama koji su već uključeni u takav popis koji je sastavila druga država članica bez da procjenjuje sukladnost s uvjetima iz stavka 2.
               4.   Države članice popise iz stavka 1. ažuriraju posebno uzimajući u obzir ukidanje ili povlačenje odobrenja koje je tijelima, zavodima ili centrima koji su tamo smješteni i uključeni na popis dalo nadležno tijelo treće zemlje, državnog područja ili njegova dijela.
               5.   Popise iz stavka 1. države članice stavljaju na raspolaganje javnosti u okviru informativnih stranica na internetu koje redovito ažuriraju.
               6.   Države članice Komisiju obavješćuju o internetskoj adresi njihovih informativnih stranica.”

               (5)

               Članak 4. zamjenjuje se sljedećim:
               „Članak 4.
               Uvjeti za sabirne centre za određene pošiljke papkara
               1.   Pošiljke papkara koje sadržavaju žive životinje iz više od jednog gospodarstva unose se u Uniju samo ako su prikupljene u sabirnim centrima koje je odobrilo nadležno tijelo treće zemlje podrijetla životinja, državnog područja ili njegova dijela u skladu sa zahtjevima iz dijela 5. Priloga I.
               2.   Pošiljke papkara unesene u Uniju u skladu s člankom 3a ili člankom 6. ne smiju biti podrijetlom iz više od jednog gospodarstva i ne smiju se prikupljati u sabirnim centrima.”

               (6)

               U članku 8. točka (b) zamjenjuje se sljedećim:

                           „(b)

                           ne istovaruju se, ili kada se prevoze zrakom, ne premještaju se u drugi zrakoplov, niti se prevoze cestom, željeznicom ili pješice kroz treću zemlju, državno područje ili dio državnog područja treće zemlje koja nije ovlaštena za uvoz dotičnih životinja u Uniju.”

               (7)

               u članku 11., stavak 1. zamjenjuje se sljedećim:
               „1.   Nakon unosa u Uniju pošiljke papkara, osim onih iz članka 3a, otpremaju se bez odlaganja na odredišno gospodarstvo u prijevoznim sredstvima otpornima na vektore.
               Ti papkari ostaju na tom gospodarstvu najmanje 30 dana osim ako se izravno otpremaju u klaonicu.”

               (8)

               Umeće se sljedeći članak 13a:
               „Članak 13a
               Uvjeti koji se primjenjuju nakon unošenja pošiljaka papkara namijenjenih odobrenim tijelima, zavodima ili centrima
               1.   Nakon unosa u Uniju pošiljke papkara namijenjene odobrenim tijelima, zavodima ili centrima, otpremaju se bez odlaganja odobrenom odredišnom tijelu, zavodu ili centru u prijevoznim sredstvima otpornima na vektore, izrađenima na način da životinje ne mogu pobjeći te da izmet, mokraća, stelja, krma, otpad ili bilo koji drugi materijal ne mogu iscuriti ili ispasti iz vozila ili spremnika tijekom prijevoza.
               2.   Životinje se drže u karanteni u objektima otpornima na vektore u prostorima odobrenog tijela, zavoda ili centra odredišne države članice najmanje 30 dana. Nakon 30 dana boravka u karanteni životinje se mogu premjestiti u drugo ovlašteno tijelo, zavod ili centar.
               3.   Životinje unesene u odobreno tijelo, zavod ili centar smiju se premjestiti samo na odredište koje nije odobreno tijelo, zavod ili centar pod uvjetom da je:

                           (a)

                           prošlo najmanje šest mjeseci od unosa u Uniju, i

                           (b)

                           kretanje izvršeno u skladu s člankom 4. Priloga C Direktivi 92/65/EEZ.

                     4.   Odstupajući od stavka 3. životinje mogu napustiti odobreno tijelo, zavod ili centar prije isteka razdoblja od šest mjeseci utvrđenog u tom stavku samo ako su ispunjeni sljedeći uvjeti:

                           (a)

                           životinje se izvoze u treću zemlju, državno područje ili njezin dio

                           (b)

                           u svrhu njihova izvoza kako je navedeno u stavku a) životinje se prevoze u prijevoznim sredstvima otpornima na vektore, izrađenima na način da životinje ne mogu pobjeći te da izmet, mokraća, stelja, krma, otpad ili bilo koji drugi materijal ne mogu iscuriti ili ispasti iz vozila ili kontejnera tijekom prijevoza.”

               (9)

               Dodaje se Prilog VI. čiji je tekst naveden u Prilogu ovoj Uredbi.

         Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2013.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 321.

      (2)  SL L 73, 20.3.2010., str. 1.

      (3)  SL L 268, 14.9.1992., str. 54.

      (4)  SL L 18, 23.1.2003., str. 11.

      (5)  SL L 192, 23.7.2010., str. 1.

      (6)  SL L 343, 22.12.2009., str. 74.

      (7)  SL L 73, 11.3.2004., str. 1.

      (8)  SL L 312, 30.11.2007., str. 49.

      (9)  SL L 226, 23.8.2008., str. 1.

      (10)  SL L 39, 10.2.2009., str. 12.

      (11)  SL L 175, 10.7.2010., str. 1.”

      PRILOG

            „PRILOG VI.
            DIO 1.

                           Tablica 1.

                                    „RUM-A”

                                    :

                                    Obrazac veterinarskog certifikata za životinje vrsta navedenih u nastavku koje dolaze iz odobrenog tijela, zavoda ili centra ili su njima namijenjeni.

                           Red

                           Porodica

                           Rod/vrste

                        Artiodactyla

                        Antilocapridae

                           Antilocapra ssp.

                        Bovidae

                           Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp. (uključujući Bibos, Novibos, Poephagus), Boselaphus ssp., Bubalus ssp. (uključujući anoa), Budorcas ssp., Capra ssp., Cephalophus ssp., Connochaetes ssp., Damaliscus ssp. (uključujući Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madoqua ssp., Naemorhedus ssp. (uključujući Nemorhaedus and Capricornis), Neotragus ssp., Oreamnos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Redunca ssp., Rupicapra ssp., Saiga ssp., Sigmoceros-Alecelaphus ssp., Sylvicapra ssp., Syncerus ssp., Taurotragus ssp., Tetracerus ssp., Tragelaphus ssp. (uključujući Boocerus).

                        Camelidae

                           Camelus ssp., Lama ssp., Vicugna ssp.

                        Cervidae

                           Alces ssp., Axis-Hyelaphus ssp., Blastocerus ssp., Capreolus ssp., Cervus-Rucervus ssp., Dama ssp., Elaphurus ssp., Hippocamelus ssp., Hydropotes ssp., Mazama ssp., Megamuntiacus ssp., Muntiacus ssp., Odocoileus ssp., Ozotoceros ssp., Pudu ssp., Rangifer ssp.

                        Giraffidae

                           Giraffa ssp., Okapia ssp.

                        Moschidae

                           Moschus ssp.

                        Tragulidae

                           Hyemoschus ssp., Tragulus-Moschiola ssp.

                           Tablica 2.

                                    „SUI-A”

                                    :

                                    Obrazac veterinarskog certifikata za životinje vrsta navedenih u nastavku koje dolaze iz odobrenog tijela, zavoda ili centra ili su njima namijenjeni.

                           Red

                           Porodica

                           Rod/vrste

                        Artiodactyla

                        Suidae

                           Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.,

                        Tayassuidae

                           Catagonus ssp., Pecari-Tayassu ssp.

                        Hippopotamidae

                           Hexaprotodon-Choeropsis ssp., Hippopotamus ssp.

                           Tablica 3.

                                    „TRE-A”

                                    :

                                    Obrazac veterinarskog certifikata za životinje vrsta navedenih u nastavku koje dolaze iz odobrenog tijela, zavoda ili centra ili su njima namijenjeni.

                           Red

                           Porodica

                           Rod/vrste

                        Perissodactyla

                        Tapiridae

                           Tapirus ssp.

                        Rhinocerotidae

                           Ceratotherium ssp., Dicerorhinus ssp., Diceros ssp., Rhinoceros ssp.

                        Proboscidea

                        Elephantidae

                           Elephas ssp., Loxodonta ssp.

                  DIO 2.

            DIO 3.

               Zahtjevi za ovlaštena tijela, zavode ili centre u trećim zemljama

            Tijelo, zavod ili centar u trećoj zemlji mora:

                        (a)

                        biti izgrađeni i izolirani na način da su odvojeni od svojeg okoliša;

                        (b)

                        imati prikladna sredstva za hvatanje, vezanje i izoliranje životinja te moraju imati prikladne karantenske prostore i odobrene standardne operativne postupke za životinje koje su nepoznatog podrijetla;

                        (c)

                        imati objekte otporne na vektore koji ispunjavaju sljedeće zahtjeve:

                                    (i)

                                    imaju odgovarajuće fizičke prepreke na ulaznim i izlaznim točkama;

                                    (ii)

                                    otvori na objektu otpornom na vektore zaštićeni su odgovarajućim mrežama koje se redovito impregniraju s odobrenim insekticidom u skladu s uputama proizvođača;

                                    (iii)

                                    nadzor i kontrola vektora vrši se unutar i oko objekta otpornog na vektore;

                                    (iv)

                                    poduzimaju se mjere kako bi se ograničila ili uklonila mjesta za razmnožavanje vektora u blizini objekta otpornog na vektore;

                                    (v)

                                    dostupni su standardni operativni postupci uz opise rezervnog sustava i sustava alarma za objekte otporne na vektore i za prijevoz životinja iz tih objekata do mjesta utovara;

                        (d)

                        čuvati najmanje 10 godina ažuriranu evidenciju u kojoj se navodi:

                                    (i)

                                    broj i identitet (starost, spol, vrsta i prema potrebi individualna identifikacija) životinja svake vrste koje se nalaze u njihovim prostorima;

                                    (ii)

                                    broj i identitet (starost, spol, vrsta i prema potrebi individualna identifikacija) životinja koje dolaze na njihove prostore ili sa njih odlaze te podaci o njihovom podrijetlu ili odredištu, prijevoznom sredstvu i zdravstvenom statusu tih životinja;

                                    (iii)

                                    rezultate pretraga krvi ili bilo kojeg drugog dijagnostičkog postupka izvršenog na životinjama u njihovim prostorima;

                                    (iv)

                                    slučajevi bolesti i liječenje ako je provedeno;

                                    (v)

                                    rezultati obavljene obdukcije na životinjama koje su uginule u njihovim prostorima, uključujući mrtvorođene životinje;

                                    (vi)

                                    rezultati opažanja za vrijeme boravka u izolaciji ili karanteni;

                        (e)

                        nemati bolesti navedene u Prilogu A Direktivi 92/65/EEZ ili navedene u veterinarskim certifikatima za odgovarajuće vrste iz dijela 2. Priloga VI. ovoj Uredbi najmanje prethodne tri godine, što je vidljivo iz evidencije koja se vodi u skladu s točkom (d) i rezultata kliničkih i laboratorijskih testiranja izvršenih na životinjama u njihovim prostorima;

                        (f)

                        imaju ili dogovor s laboratorijem kojeg je odobrilo nadležno tijelo da obavljaju obdukciju, ili imaju jedan ili više odgovarajućih prostora gdje se može obavljati obdukcija pod vodstvom ovlaštenog veterinara;

                        (g)

                        osigurati zbrinjavanje trupova životinja koje uginu zbog bolesti ili su eutanazirane;

                        (h)

                        s pomoću ugovora ili pravnog instrumenta osigurati usluge veterinara koji djeluje pod kontrolom nadležnog tijela koje ga je odobrilo te mora obavljati najmanje sljedeće zadatke:

                                    (i)

                                    osigurati da se u tom tijelu, zavodu ili centru vrši odgovarajući nadzor bolesti i da se primjenjuju odgovarajuće mjere suzbijanja bolesti. Nadležno tijelo treće zemlje, državnog područja ili njihova dijela gdje se nalazi tijelo, zavod ili centar mora odobriti te mjere, uzimajući u obzir stanje bolesti, te one moraju uključivati najmanje sljedeće elemente:

                                                —

                                                godišnji plan za nadzor bolesti uključujući odgovarajuće mjere suzbijanja s obzirom na zoonoze u životinjama koje se nalaze u tim prostorima;

                                                —

                                                klinička, laboratorijska testiranja i obdukcije životinja za koje se sumnja da su zaražene prenosivim bolestima i zoonozama;

                                                —

                                                cijepljenja prijemljivih životinja protiv zaraznih bolesti i zoonoza;

                                    (ii)

                                    osigurati da se, ako je riječ o određenoj bolesti koja podliježe obvezi prijavljivanja u trećoj zemlji, državnom području ili njihovu dijelu, nadležnom tijelu bez odlaganja prijave sumnjiva uginuća ili prisutnost bilo kojeg drugog simptoma koje upućuje na to da su se životinje zarazile jednom ili više bolesti navedenih u Prilogu A Direktivi 92/65/EEZ ili u veterinarskom certifikatu za odgovarajuće vrste iz dijela 2. Priloga VI. ovoj Uredbi;

                                    (iii)

                                    osigurati da su životinje koje dolaze propisno bile u karanteni u skladu s uputama koje je dalo nadležno tijelo;

                                    (iv)

                                    osigurati sukladnost s zahtjevima zdravlja životinja koje životinje moraju ispuniti kako bi bile unesene u Uniju.

                  DIO 4.

               Uvjeti za ovlaštena tijela, zavode ili centre u trećim zemljama

                        1.

                        Odobrenje se daje samo onim tijelima, zavodima ili centrima koja ispunjavaju zahtjeve iz dijela 3.

                        2.

                        Ako je potrebna zaštita od vektora, objekt otporan na vektore odobrava se samo ako su ispunjeni kriteriji iz točke (c) dijela 3. Nadležno tijelo kako bi dalo odobrenje mora najmanje tri puta tijekom zatraženog razdoblja zaštite (na početku, tijekom i na kraju razdoblja) provjeriti učinkovitost mjera zaštite protiv vektora s pomoću zamki za vektore postavljenih unutar objekta otpornog na vektore.

                        3.

                        Svakom ovlaštenom tijelu mora se dodijeliti broj odobrenja.

                        4.

                        Odobrenje vrijedi samo dok se ispunjavaju sljedeći uvjeti:
                        prostori su pod nadzorom službenog veterinara koji mora obavljati najmanje sljedeće zadatke:

                                    (i)

                                    pregledati prostore tijela, zavoda ili centra najmanje jednom na godinu;

                                    (ii)

                                    vršiti reviziju veterinarskih aktivnosti iz točke 1.(h) dijela 3. i provedbu godišnjeg plana za nadzor bolesti iz prve alineje točke (h)(i);

                                    (iii)

                                    osigurati da se ispunjavaju odredbe iz dijelova 3. i 4.;

                                    (iv)

                                    provjeriti:

                                                —

                                                sukladnost sa zahtjevima zdravlja životinja koje životinje moraju ispuniti kako bi bile unesene u Uniju.

                                                —

                                                da rezultati kliničkih, laboratorijskih testiranja i obdukcije na životinjama nisu otkrili pojavu bolesti iz Priloga A Direktivi 92/65/EEZ ili iz veterinarskih certifikata za odgovarajuće vrste iz dijela 2. Priloga VI ovoj Uredbi.

                        5.

                        Odobrenje se mora povući ako nadležna tijela utvrde da se zahtjevi iz dijela 3. više ne ispunjavaju.

                        6.

                        Ako se prijavi sumnjiva pojava jedne od bolesti iz Priloga A Direktivi 92/65/EEZ ili iz veterinarskih certifikata za odgovarajuće vrste iz dijela 2. Priloga VI. ovoj Uredbi, nadležno tijelo mora ukinuti odobrenje tijela, zavoda ili centra dok se sumnja službeno ne odbaci. Ovisno o bolesti o kojoj se radi i riziku njezina prenošenja, ukidanje se može odnositi na cijelo tijelo, zavod ili centar ili samo na određene kategorije životinja koje su podložne dotičnoj bolesti. Nadležno tijelo mora osigurati da se poduzimaju mjere potrebne kako bi se potvrdila ili isključila sumnja te izbjeglo širenje bolesti.

                        7.

                        Ako se potvrdi sumnja u bolest iz točke 6., odobrenje tijela, zavoda ili centra mora se ukinuti.

                        8.

                        Ako je odobrenje tijela, zavoda ili centra ukinuto, može se ponovno dobiti samo ako su ispunjeni sljedeći uvjeti:

                                    (a)

                                    bolest i izvor zaraze iskorijenjeni su u prostorima tijela, zavoda ili centra;

                                    (b)

                                    prostori dotičnog tijela, zavoda ili centra na odgovarajući su način očišćeni i dezinficirani;

                                    (c)

                                    dotično tijelo, zavod ili centar ispunjava zahtjeve iz točaka (a) do (d) i (f) do (h) dijela 3.

                        9.

                        Nadležno tijelo koje je odobrilo tijelo, zavod ili centar mora obavijestiti države članice koje su te objekte uključile na svoje popise ovlaštenih tijela, zavoda ili centara o ukidanju, povlačenju ili ponovnom izdavanju odobrenja.”


title: Provedbena uredba Komisije (EU) br. 463/2014 оd 5. svibnja 2014. o utvrđivanju uvjeta koji se primjenjuju na sustav elektroničke razmjene podataka između država članica i Komisije u skladu s Uredbom (EU) br. 223/2014 Europskog parlamenta i Vijeća o Fondu europske pomoći za najpotrebitije

text:
               7.5.2014

               HR

               Službeni list Europske unije

               L 134/32

         PROVEDBENA UREDBA KOMISIJE (EU) br. 463/2014
   оd 5. svibnja 2014.
   o utvrđivanju uvjeta koji se primjenjuju na sustav elektroničke razmjene podataka između država članica i Komisije u skladu s Uredbom (EU) br. 223/2014 Europskog parlamenta i Vijeća o Fondu europske pomoći za najpotrebitije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (1), a posebno njezin članak 30. stavak 4.,
   budući da:

               (1)

               U skladu s člankom 30. stavkom 4. Uredbe (EU) br. 223/2014 sve službene razmjene informacija između država članica i Komisije odvijaju se putem elektroničkog sustava za razmjenu podataka. Stoga je nužno uspostaviti uvjete s kojima mora biti usklađen taj elektronički sustav za razmjenu podataka.

               (2)

               U cilju jamčenja pojačane kvalitete informacija o provedbi operativnih programa, bolje učinkovitosti sustava i pojednostavnjenja, nužno je navesti osnovne zahtjeve u vezi s oblikom i opsegom podataka koji će se razmjenjivati.

               (3)

               Nužno je navesti načela i primjenjiva pravila za rad sustava u vezi s utvrđivanjem stranke odgovorne za učitavanje dokumenata i njihovo ažuriranje.

               (4)

               Kako bi se smanjilo administrativno opterećenje država članica i Komisije uz istodobno osiguranje učinkovite i djelotvorne elektroničke razmjene podataka, nužno je utvrditi tehničke značajke sustava.

               (5)

               Države članice i Komisija trebale bi imati mogućnost i kodirati i prenositi podatke na dva različita načina, koja će biti navedena. Osim toga nužno je predvidjeti pravila u slučaju više sile koja onemogućuje uporabu elektroničkog sustava za razmjenu podataka kako bi se osiguralo da države članice i Komisija mogu nastaviti razmjenjivati podatke alternativnim sredstvima.

               (6)

               Države članice i Komisija trebale bi osigurati da se razmjena podataka putem elektroničkog sustava razmjene podataka obavlja na siguran način koji omogućuje dostupnost, integritet, autentičnost, povjerljivost i neosporivost informacija. Prema tome, potrebno je uspostaviti pravila o sigurnosti.

               (7)

               Ovom se Uredbom trebaju poštovati temeljna prava i priznavati načela priznata u Povelji o temeljnim pravima Europske unije, u prvom redu pravo na zaštitu osobnih podataka. Ova bi se Uredba stoga trebala primjenjivati u skladu s tim pravima i načelima. Na osobne podatke koje obrađuju države članice primjenjuje se Direktiva 95/46/EZ Europskog parlamenta i Vijeća (2). Na obradu osobnih podataka u institucijama i tijelima Unije i na slobodno kretanje takvih podataka primjenjuje se Uredba (EZ) br. 45/2001 Europskog parlamenta i Vijeća (3).

               (8)

               Kako bi se omogućila brza primjena mjera predviđenih u ovoj Uredbi, ova bi Uredba trebala stupiti na snagu sljedećeg dana od dana objave u Službenom listu Europske unije.

               (9)

               Mjere predviđene u ovoj Uredbi u skladu su s mišljenjem Koordinacijskog odbora za Fond europske pomoći za najpotrebitije,

         DONIJELA JE OVU UREDBU:
   POGLAVLJE I.

      ODREDBE ZA PROVEDBU UREDBE (EU) br. 223/2014 U VEZI S FONDOM EUROPSKE POMOĆI ZA NAJPOTREBITIJE (FEAD)

         ELEKTRONIČKI SUSTAV ZA RAZMJENU PODATAKA

   (Ovlasti u skladu s člankom 30. stavkom 4. Uredbe (EU) br. 223/2014)
   Članak 1.
   Uspostava elektroničkog sustava za razmjenu podataka
   Komisija uspostavlja elektronički sustav razmjene podataka za sve službene razmjene podataka između države članice i Komisije.
   Članak 2.
   Sadržaj elektroničkog sustava za razmjenu podataka
   Elektronički sustav za razmjenu podataka (dalje u tekstu „SFC2014”) sadrži barem podatke navedene u modelima, formatima i predlošcima utvrđenim u skladu s Uredbom (EU) br. 223/2014. Podaci navedeni u elektroničkim obrascima ugrađenim u SFC2014 (dalje u tekstu „strukturirani podaci”) ne smiju se zamjenjivati nestrukturiranim podacima, uključujući uporabu hiperveza ili drugih vrsta nestrukturiranih podataka, kao što su prilozi s dokumentima ili slikama. Ako država članica prenosi iste podatke kao strukturirane i nestrukturirane podatke, u slučaju nedosljednosti koriste se strukturirani podaci.
   Članak 3.
   Rad SFC2014
   1.   Komisija, nadležna tijela koje su države članice imenovale u skladu s člankom 59. stavkom 3. Uredbe (EU, Euratom) br. 966/2012 Europskog parlamenta i Vijeća (4) i člankom 31. Uredbe (EU) br. 223/2014 te tijela na koja su prenesene ovlasti tih nadležnih tijela unose u SFC2014 podatke za čiji su prijenos i ažuriranje odgovorni.
   2.   Svaki prijenos podataka Komisiji provjerava i podnosi osoba koja nije osoba koja je unijela podatke za taj prijenos. Ovo razdvajanje zadaća podržavaju SFC2014 i informacijski sustavi upravljanja i kontrole države članice koji su automatski povezani sa SFC2014.
   3.   Države članice imenuju, na nacionalnoj razini, osobu ili osobe koje su odgovorne za upravljanje pravima pristupa SFC2014 i koje će obavljati sljedeće zadaće:

               (a)

               identifikacija korisnika koji traže pristup pazeći pritom da su oni zaposlenici organizacije;

               (b)

               informiranje korisnika o obvezi očuvanja sigurnosti sustava;

               (c)

               provjera ovlaštenja korisnika za određenu razinu na temelju zadaća i položaja u hijerarhiji;

               (d)

               traženje prekida prava pristupa kada prava pristupa više nisu potrebna ili nisu opravdana;

               (e)

               hitno prijavljivanje sumnjivih događaja koji bi mogli dovesti u pitanje sigurnost sustava;

               (f)

               osiguravanje stalne točnosti podataka za identifikaciju korisnika prijavljivanjem promjena;

               (g)

               poduzimanje potrebnih koraka za zaštitu podataka i povjerljivosti u skladu s pravilima Unije i nacionalnim pravilima;

               (h)

               obavještavanje Komisije o pravilima koja utječu na sposobnost nadležnih tijela države članice ili korisnika SFC2014 da izvršavaju zadaće iz stavka 1. ili na njihovu osobnu sposobnost izvršavanja zadaća iz točaka (a)–(g).

         4.   Razmjene informacija potpisuju se obveznim elektroničkim potpisom u skladu s Direktivom 1999/93/EZ Europskog parlamenta i Vijeća (5). Države članice i Komisija priznaju pravnu snagu i dopuštenost elektroničkog potpisa koji se koristi u SFC2014 kao dokaz u sudskom postupku.
   Podaci koji se obrađuju putem sustava SFC2014 poštuju zaštitu privatnosti i osobnih podataka pojedinaca i povjerljivosti pravnih osoba u skladu s Direktivom 2002/58/EZ Europskog parlamenta i Vijeća (6), Direktivom 2009/136/EZ Europskog parlamenta i Vijeća (7), Direktivom 1995/46/EZ i Uredbom (EZ) br. 45/2001.
   Članak 4.
   Značajke SFC2014
   U cilju osiguranja učinkovite i djelotvorne razmjene podataka, SFC2014 ima sljedeće značajke:

               (a)

               interaktivne obrasce ili obrasce koje sustav unaprijed popunjava na temelju podataka koji su prethodno uneseni u sustav;

               (b)

               automatske izračune, ako se njima umanjuju napori unosa za korisnike;

               (c)

               automatske ugrađene kontrole za provjeru unutarnje dosljednosti prenesenih podataka i dosljednosti tih podataka s primjenjivim pravilima;

               (d)

               upozorenja koja generira sustav kojima se korisnici SFC2014 upozoravaju da se određene radnje mogu ili ne mogu izvršiti;

               (e)

               praćenje na internetu statusa obrade podataka unesenih u sustav;

               (f)

               dostupnost povijesnih podataka u vezi sa svim podacima unesenim za operativni program.

         Članak 5.
   Prijenos podataka putem SFC2014
   1.   SFC2014 je dostupan državama članicama i Komisiji izravno putem interaktivnog sučelja za korisnike (internetske aplikacije) ili putem tehničkog sučelja primjenom unaprijed definiranih protokola (internetske usluge) koje omogućuje automatsku sinkronizaciju i prijenos podataka između informacijskih sustava država članica i SFC2014.
   2.   Datum elektroničkog prijenosa podataka iz države članice prema Komisiji i obrnuto smatra se datumom podnošenja predmetnog dokumenta.
   3.   U slučaju više sile, kvara SFC2014 ili nepovezanosti sa SFC2014 koja traje više od jednog radnog dana u posljednjem tjednu prije propisanog roka za podnošenje podataka ili u razdoblju između 23. i 31. prosinca, ili pet radnih dana u drugim razdobljima, razmjena podataka između države članice i Komisije može se odvijati u papirnatom obliku pomoću modela, formata, obrazaca iz članka 2. stavka 1. ove Uredbe.
   Kada kvar elektroničkog sustava za razmjenu podataka bude popravljen ili je ponovno uspostavljena veza s tim sustavom ili je prestao postojati uzrok više sile, predmetna stranka bez odlaganja unosi u SFC2014 podatke koje je već poslala papirnatim putem.
   4.   U slučajevima iz stavka 3. datum poštanskog žiga smatra se datumom podnošenja predmetnog dokumenta.
   Članak 6.
   Sigurnost podataka prenesenih putem SFC2014
   1.   Komisija uspostavlja sigurnosnu politiku za informacijsku tehnologiju (dalje u tekstu „sigurnosna politika za SFC IT”) za SFC2014, koja se primjenjuje na osoblje koje koristi SFC2014 u skladu s mjerodavnim pravilima Unije, a posebno Odlukom Komisije C(2006) 3602 (8) i njezinim provedbenim pravilima. Komisija imenuje osobu ili osobe nadležne za definiranje, održavanje i osiguravanje ispravne primjene sigurnosne politike na SFC2014.
   2.   Države članice i europske institucije, osim Komisije, koje su dobile pravo pristupa SFC2014, moraju se uskladiti s mjerama sigurnosnih uvjeta, objavljenih na portalu SFC2014 za IT, koje Komisija provodi u okviru SFC2014 radi sigurnog prijenosa podataka, posebno u vezi s uporabom tehničkog sučelja iz članka 5. stavka 1. ove Uredbe.
   3.   Države članice i Komisija provode i osiguravaju učinkovitost sigurnosnih mjera koje su donesene u cilju zaštite podataka koje su pohranile u i prenijele putem SFC2014.
   4.   Države članice donose nacionalne, regionalne ili lokalne politike informacijske sigurnosti koje obuhvaćaju pristup SFC2014 i automatski unos podataka u taj sustav, osiguravajući najmanji skup sigurnosnih zahtjeva. Te nacionalne, regionalne ili lokalne sigurnosne politike za IT mogu upućivati na druge sigurnosne dokumente. Svaka država članica osigurava da se te sigurnosne politike za IT primjenjuju na sva nadležna tijela koja koriste SFC2014.
   5.   Te nacionalne, regionalne ili lokalne sigurnosne politike za IT uključuju:

               (a)

               aspekte informacijske sigurnosti posla koji obavlja osoba ili osobe nadležne za upravljanje pravima pristupa iz članka 3. stavka 3. ove Uredbe u slučaju primjene izravne uporabe;

               (b)

               u slučaju nacionalnih, regionalnih ili lokalnih računalnih sustava povezanih s SFC2014, putem tehničkog sučelja iz članka 5. stavka 1. ove Uredbe, sigurnosne mjere za te sustave koje omogućuju usklađivanje sa sigurnosnim zahtjevima SFC2014.

         Za potrebe točke (b) prvog podstavka obuhvaćeni su sljedeći aspekti, prema potrebi:

               (a)

               fizička sigurnost;

               (b)

               podatkovni mediji i kontrola pristupa;

               (c)

               kontrola pohrane;

               (d)

               kontrola pristupa i lozinke;

               (e)

               praćenje;

               (f)

               međupovezivanje sa SFC2014;

               (g)

               komunikacijska infrastruktura;

               (h)

               upravljanje ljudskim potencijalima prije zapošljavanja, za vrijeme zapošljavanja i nakon zapošljavanja;

               (i)

               upravljanje incidentima.

         6.   Te nacionalne, regionalne ili lokalne sigurnosne politike za IT temelje se na procjeni rizika i mjere opisane u njima moraju biti razmjerne utvrđenim rizicima.
   7.   Dokumenti s opisom nacionalnih, regionalnih ili lokalnih sigurnosnih politika za IT dostavljaju se Komisiji na zahtjev.
   8.   Države članice imenuju, na nacionalnoj razini, osobu ili osobe odgovorne za održavanje i osiguravanje primjene nacionalnih, regionalnih ili lokalnih sigurnosnih politika za IT. Ta osoba ili osobe kontaktna su točka za stupanje u kontakt s osobom ili osobama koje imenuje Komisija i na koje se upućuje u članku 6. stavku 1. ove Uredbe.
   9.   Sigurnosna politika SFC-a te odgovarajuće nacionalne, regionalne i lokalne sigurnosne politike za IT ažuriraju se u slučaju tehnoloških izmjena, detekcije novih prijetnji ili drugih važnih razvoja. U svakom slučaju politike se godišnje ažuriraju kako bi se osiguralo da i dalje omogućuju odgovarajuću reakciju.
   POGLAVLJE II.

      ZAVRŠNA ODREDBA

   Članak 7.
   Ova Uredba stupa na snagu dan nakon dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. svibnja 2014.

            Za Komisiju

            Predsjednik

         José Manuel BARROSO

      (1)  Uredba (EU) br. 223/2014 Europskog parlamenta i Vijeća od 11. ožujka 2014. o Fondu europske pomoći za najpotrebitije (SL L 72, 12.3.2014., str. 1.).

      (2)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).

      (3)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti osoba u vezi s obradom osobnih podataka u institucijama i tijelima Zajednice i o slobodnom protoku takvih podataka (SL L 8, 12.1.2001., str. 1.).

      (4)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (5)  Direktiva 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (SL L 13, 19.1.2000., str. 12.).

      (6)  Direktiva 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama) (SL L 201, 31.7.2002., str. 37.).

      (7)  Direktiva 2009/136/EZ Europskog parlamenta i Vijeća od 25. studenoga 2009. o izmjeni Direktive 2002/22/EZ o univerzalnim uslugama i pravima korisnika s obzirom na elektroničke komunikacijske mreže i usluge, Direktive 2002/58/EZ o obradi osobnih podataka i zaštiti privatnosti u sektoru elektroničkih podataka i Uredbe (EZ) br. 2006/2004 o suradnji između nacionalnih tijela odgovornih za provedbu zakona o zaštiti potrošača (SL L 337, 18.12.2009., str. 11.).

      (8)  Odluka Komisije C(2006) 3602 od 16. kolovoza 2006. o sigurnosti informacijskih sustava koje koristi Europska komisija.


title: Provedbena uredba Komisije (EU) br. 490/2014 оd 12. svibnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               13.5.2014

               HR

               Službeni list Europske unije

               L 138/84

         PROVEDBENA UREDBA KOMISIJE (EU) br. 490/2014
   оd 12. svibnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  48,3

                  MK

                  88,4

                  TN

                  49,2

                  TR

                  65,0

                  ZZ

                  62,7

                  0707 00 05

                  MK

                  59,9

                  TR

                  124,2

                  ZZ

                  92,1

                  0709 93 10

                  TR

                  108,9

                  ZZ

                  108,9

                  0805 10 20

                  EG

                  44,3

                  IL

                  74,6

                  MA

                  45,2

                  TN

                  68,6

                  TR

                  51,4

                  ZZ

                  56,8

                  0805 50 10

                  TR

                  96,6

                  ZZ

                  96,6

                  0808 10 80

                  AR

                  131,2

                  BR

                  101,5

                  CL

                  101,7

                  CN

                  98,4

                  MK

                  27,7

                  NZ

                  140,1

                  US

                  191,6

                  ZA

                  101,4

                  ZZ

                  111,7

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.